9. 7. 84 Επίσημη Εφημερίδα των Ευρωπαϊκών Κοινοτήτων Αριθ. C 182/7 
Πρόταση απόφασης του Συμβουλίου για την έγκριση πολυετούς προγράμματος ερευνητικής 
δράσης για την Ευρωπαϊκή Κοινότητα στον τομέα της βιοτεχνολογίας (1985 έως 1989) 
COM(84) 230 τελικό 
(Υποβληθείσα από την Επιτροπή στο Συμβούλιο στις 11 Μαΐου 1984) 
(84/C 182/05) 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, 
Έχοντας υπόψη: 
τη συνθήκη για την ίδρυση της Ευρωπαϊκής Οικονομικής 
Κοινότητας, και ιδίως το άρθρο 235, 
την πρόταση της Επιτροπής, 
τη γνώμη του Ευρωπαϊκού Κοινοβουλίου, 
τη γνώμη της Οικονομικής και Κοινωνικής Επιτροπής, 
Εκτιμώντας: 
ότι το άρθρο 2 της συνθήκης καθορίζει ότι η Κοινότητα 
έχει ως αποστολή, μεταξύ άλλων, να προάγει την αρμο­
νική ανάπτυξη των οικονομικών δραστηριοτήτων στο 
σύνολο της Κοινότητας, τη συνεχή και ισόρροπη επέ­
κταση της οικονομίας και επιταχυνόμενη ανύψωση του 
βιωτικού επιπέδου' 
ότι στο ψήφισμα της 14ης Ιανουαρίου 1974 για ένα 
αρχικό σχέδιο προγράμματος των Ευρωπαϊκών Κοινοτή­
των στον τομέα της επιστήμης και της τεχνολογίας ('), το 
Συμβούλιο δήλωσε αφενός ότι πρέπει να χρησιμοποιηθεί, 
κατά περίπτωση, το σύνολο των διαθέσιμων τρόπων και 
μέσων, περιλαμβανομένων και σχεδίων για συντονισμέ­
νες ενέργειες, και αφετέρου ότι, όποτε είναι επιθυμητό να 
συμμετέχουν στα σχέδια αυτά τρίτες χώρες — ιδίως 
ευρωπαϊκές — να λαμβάνονται μέτρα ώστε αυτό να καθί­
σταται δυνατό' 
ότι στο ψήφισμα της 25ης Ιουλίου 1983 για το πρώτο πρό-
γραμμα-πλαίσιο κοινοτικών δραστηριοτήτων έρευνας, 
ανάπτυξης και επίδειξης (2), το Συμβουλίου ενέκρινε την 
ανάπτυξη της βιοτεχνολογίας σαν τμήμα του στόχου 
«προαγωγή της ανταγωνιστικότητας στο βιομηχανικό 
τομέα»' 
ότι το συνεχιζόμενο πολυετές πρόγραμμα έρευνας και 
εκπαίδευσης της Ευρωπαϊκής Οικονομικής Κοινότητας 
στον τομέα της βιομοριακής μηχανικής (3) έχει υπογραμ­
μίσει σαφώς τις δυνατότητες και τη χρησιμότητα κοινοτι­
κής δράσης για την εκμετάλλευση της σύγχρονης βιολο­
γίας στη γεωργία και τη βιομηχανία' ότι στις 13 Ιουνίου 1983 η Επιτροπή υπέβαλε στο Συμβού­
λιο ανακοίνωση για τον ρόλο της Κοινότητας στον τομέα 
της βιοτεχνολογίας (4)' 
ότι στις 29 Σεπτεμβρίου 1983 η Επιτροπή υπέβαλε στο 
Συμβούλιο ανακοίνωση για τη βιοτεχνολογία στην Κοι­
νότητα (5)' 
ότι είναι αναγκαίο ένα κοινοτικό πρόγραμμα ερευνητι­
κής δράσης για την ανάπτυξη της βιοτεχνολογίας στην 
Κοινότητα, και ιδίως για: 
— την παγίωση νέων μεθόδων για τη σύνθεση ενώσεων 
με υψηλή προστιθέμενη αξία, 
— αποδοτικότερη χρήση γαιών με τον προγραμματισμό 
νέων καλλιεργειών που μπορούν να προμηθεύσουν 
σημαντικές πρώτες ύλες για τις ευρωπαϊκές βιομηχα­
νίες, 
— τη δυνατότητα αποδοχής των προϊόντων της σύγχρο­
νης βιοτεχνολογίας με τη χρήση νέων μεθόδων δοκι­
μής που καθιστούν δυνατή την αποδοτικότερη και 
λιγότερο δαπανηρή αξιολόγηση της τοξικότητας και 
της βιολογικής δραστικότητας, 
— νέες μεθόδους ανίχνευσης, πρόληψης και θεραπείας 
δαπανηρών ασθενειών, 
— προστασία της υγείας και του περιβάλλοντος από 
τους κινδύνους που μπορεί να δημιουργηθούν με τις 
νέες εξελίξεις στη σύγχρονη βιοτεχνολογία' 
ότι η επίτευξη των στόχων που αναφέρονται πιο πάνω 
απαιτεί να διεξαχθούν ενέργειες σε κοινοτικό επίπεδο 
που οδηγούν: 
— στη δημιουργία υποδομής που θα υποστηρίξει την 
έρευνα στον τομέα της βιοτεχνολογίας στην Κοινό­
τητα, 
— στην άρση, με την έρευνα και με την εκπαίδευση, 
των δυσχερειών που εμποδίζουν την εκμετάλλευση, 
από τη βιομηχανία και τη γεωργία, των υλικών και 
μεθόδων που προκύπτουν με τη σύγχρονη βιολογία, 
— στην πειραματική εκτίμηση των βιολογικών κινδύ­
νων που πιθανόν να συνδέονται με τις εφαρμογές 
στη γεωργία και τη βιομηχανία της βιομοριακής 
μηχανικής' 
(') ΕΕ αριθ. C 7 της 29. 1. 1974, σ. 6. 
(2) ΕΕ αριθ. C 208 της 4. 8. 1983. 
(3) ΕΕαριθ. L 375 της 20. 12. 1981, σ. 1. (4) COM(83) 328 τελικό. 
(5) COM(83) 672 τελικό/2 και παράρτημα. 
Αριθ. C 182/8 Επίσημη Εφημερίδα των Ευρωπαϊκών Κοινοτήτων 9. 7. 84 
ότι είναι αναγκαίο να παρακολουθηθούν οι εξελίξεις στη 
βιοτεχνολογία ώστε να αξιολογηθεί η στρατηγική τους 
σημασία για την Ευρώπη, και να προαχθεί αποτελεσμα­
τικά ο συντονισμός μεταξύ Κοινότητας και κρατών 
μελών της σε θέματα που αφορούν την ανάπτυξη της βιο­
τεχνολογίας" 
ότι η συνθήκη δεν έχει προβλέψει τις αναγκαίες ειδικές 
εξουσίες' 
ότι πρέπει να ληφθεί υπόψη η γνώμη της Επιτροπής Επι­
στημονικής και Τεχνικής Έρευνας (CREST) σχετικά με 
την πρόταση της Επιτροπής, 
ΑΠΟΦΑΣΙΣΕ ΤΑ ΕΞΗΣ: 
Άρθρο 1 
1. Εγκρίνεται πρόγραμμα ερευνητικής δράσης για την 
Ευρωπαϊκή Κοινότητα στον τομέα της βιοτεχνολογίας, 
με τη μορφή που καθορίζεται στο παράρτημα και για 
πενταετή περίοδο από την 1η Ιανουαρίου 1985. 
2. Το πρόγραμμα περιλαμβάνει εργασίες που διεξάγο­
νται ως ενέργειες με συμβάσεις έρευνας, ενέργειες εκπαί­
δευσης και συντονισμένες ενέργειες. 
Οι εργασίες θα διεξαχθούν με συμβάσεις με κοινή χρημα­
τοδότηση, που θα συναφθούν με τους κατάλληλους βιο­
μηχανικούς οργανισμούς, εργαστήρια ερευνών ή πανεπι­
στημιακά ιδρύματα ή συνδυασμούς όλων αυτών. 
Οι συντονισμένες ενέργειες αποτελούνται από συντονι­
σμό σε κοινοτικό επίπεδο ερευνητικών δραστηριοτήτων 
που αποτελούν μέρος υφιστάμενων ερευνητικών προ­
γραμμάτων στα κράτη μέλη και, ενδεχομένως, στην Κοι­
νότητα. 
Άρθρο 2 
Οι αναγκαίες πιστώσεις για την εκτέλεση του προγράμ­
ματος υπολογίζονται σε 88 520 000 ECU, περιλαμβανομέ­
νων και των δαπανών για προσωπικό 26 ατόμων. 
Άρθρο 3 
Κατά το τέλος του τρίτου έτους του προγράμματος η Επι­
τροπή θα υποβάλει έκθεση στο Συμβούλιο και το Ευρω­
παϊκό Κοινοβούλιο, και θα προτείνει, κατά περίπτωση, 
τυχόν αναγκαίες τροποποιήσεις. Οι τροποποιήσεις αυτές 
μπορεί να οδηγήσουν σε αναθεώρηση του προγράμματος 
κατά τη διάρκεια του τέταρτου έτους, η οποία θα γίνει 
σύμφωνα με τις κατάλληλες διαδικασίες. Άρθρο 4 
Η Επιτροπή είναι υπεύθυνη για την εκτέλεση του προ­
γράμματος όσον αφορά τη σύμβαση έρευνας. Επίσης θα 
είναι υπεύθυνη για την εναρμόνιση των συντονισμένων 
ενεργειών. 
Η λεπτομερής διεξαγωγή του προγράμματος, ιδίως ο δια­
χωρισμός των εργασιών σε ενέργειες με συμβάσεις έρευ­
νας και σε συντονισμένες ενέργειες, εκτίθεται στο παράρ­
τημα. 
Άρθρο 5 
Στα καθήκοντα της, που αναφέρονται στο άρθρο 4, η Επι­
τροπή βοηθάται από τη Διαχειριστική και Συμβουλευτική 
Επιτροπή (ΔΣΕ) που έχει συσταθεί με την απόφαση ... 
του Συμβουλίου ('). 
Άρθρο 6 
Όσον αφορά τις συντονισμένες ενέργειες που θα διεξα­
χθούν σύμφωνα με διαδικασία που θα ορίσει η Επιτροπή, 
αφού λάβει τη γνώμη της ΔΣΕ, τα κράτη μέλη που συμμε­
τέχουν και η Κοινότητα θα ανταλλάσσουν κανονικά 
κάθε χρήσιμη πληροφορία που αφορά την εκτέλεση της 
έρευνας την οποία καλύπτουν οι δραστηριότητες αυτές. 
Τα κράτη μέλη που συμμετέχουν θα παρέχουν στην Επι­
τροπή κάθε είδους συνεργασία που ενδιαφέρει το συντο­
νισμό. Θα επιδιώκουν επίσης να διαβιβάζουν στην Επι­
τροπή πληροφορίες σχετικά με παρόμοιες έρευνες, οι 
οποίες έχουν προγραμματιστεί ή εκτελούνται από φορείς 
που δεν ελέγχονται από αυτά. 
Όλες οι πληροφορίες θα θεωρούνται εμπιστευτικές, αν 
αυτό ζητηθεί από το κράτος μέλος που τις παρέχει. 
Άρθρο 7 
1. Σύμφωνα με το άρθρο 228 της συνθήκης η Κοινότητα 
μπορεί να συνάπτει συμφωνίες με κράτη που δεν είναι 
μέλη της αλλά συμμετέχουν στην ευρωπαϊκή συνεργασία 
στον τομέα της επιστημονικής και τεχνικής έρευνας 
(COST), με σκοπό την εξασφάλιση συνεργασίας μεταξύ 
των συντονισμένων κοινοτικών σχεδίων δράσης που ανα­
φέρονται στο παράρτημα και των συναφών προγραμμά­
των των κρατών αυτών. 
2. Η Επιτροπή εξουσιοδοτείται με την παρούσα να προ­
βαίνει σε διαπραγματεύσεις για τις συμφωνίες που ανα­
φέρονται στην παράγραφο 1. 
(') Σχέδιο απόφασης του Συμβουλίου COM(83) 143 τελικό (ΕΕ 
αριθ. C 113 της 27. 4. 1983). 
9. 7. 84 Επίσημη Εφημερίδα των Ευρωπαϊκών Κοινοτήτων Αριθ. C 182/9 
ΠΑΡΑΡΤΗΜΑ 
ΠΡΟΓΡΑΜΜΑ ΕΡΕΥΝΗΤΙΚΗΣ ΔΡΑΣΗΣ «ΒΙΟΤΕΧΝΟΛΟΓΙΑ» 
(1 Ιανουαρίου 1985 έως 31 Δεκεμβρίου 1989) 
ΕΝΕΡΓΕΙΑ Ι 
ΕΡΕΥΝΑ ΚΑΙ ΕΚΠΑΙΔΕΥΣΗ 
Υποπρόγραμμα Ι: μέτρο-πλαίσιο για Ε & Α στον τομέα της βιοτεχνολογίας 
Περιεχόμενο 
Μέτρα για τη βελτίωση της ποιότητας και των δυνατοτήτων των μέσων, των πόρων και των υπηρεσιών στή­
ριξης όπου βασίζεται η έρευνα στον τομέα της βιοτεχνολογίας, ιδίως με την ενίσχυση υφιστάμενων δραστη­
ριοτήτων στα κράτη μέλη, χωρίς να αποκλείεται η ανάπτυξη νέων δραστηριοτήτων και η συνεργασία με 
ευρύτερες διεθνείς δραστηριότητες, όταν αυτό έχει ουσιώδη σημασία. 
Μέτρα για τη βελτίωση της πρόσβασης στα μέσα αυτά και για την ενθάρρυνση της χρησιμοποίησης τους για 
την έρευνα, τη διδασκαλία, τη γεωργία, τη βιομηχανία και την υγειονομική περίθαλψη. 
— Βιοπληροφορική: 
— τεχνολογίες συλλογής δεδομένων (ιδίως εξελιγμένα όργανα και μετρήσεις, αυτοματοποιημένη 
ανάγνωση), 
— τράπεζες δεδομένων, 
— μοντέλλα βιολογικών δομών και συστημάτων για ηλεκτρονικό υπολογιστή, 
— εξελιγμένο λογικό ηλεκτρονικών υπολογιστών με σκοπό τη συνεργασία του ανθρώπου με μέσα 
ηλεκτρονικής επεξεργασίας που έχουν σχέση με τις βιολογικές επιστήμες και τη βιοτεχνολογία. 
— Συλλογές βιολογικών υλικών: 
— οργανωμένες συλλογές φυτικών και ζωικών κυττάρων, υβριδωμάτων, μικροοργανισμών, ιών τους 
και κάθε άλλου είδους βιολογικό υλικό που ενδεχομένως έχει σχέση με τη βιοτεχνολογία και είναι 
δυνατόν να χρησιμοποιηθεί από αυτήν, 
— ανάπτυξη τεχνικών μεθόδων πληροφόρησης και επικοινωνιών ώστε να βελτιωθεί η ποιότητα και η 
χρησιμότητα των συλλογών αυτών, 
— ανάπτυξη τεχνικών μεθόδων για τον προσδιορισμό, το χαρακτηρισμό, τη συντήρηση και την ανα­
ζωογόνηση των υλικών που διατηρούνται στις συλλογές. 
Διεξαγωγή 
Συμβάσεις κοινής χρηματοδότησης με τα κατάλληλα ιδρύματα, στις οποίες θα υπάρχει πρόβλεψη για συνα­
ντήσεις εργασίας και συνεδριάσεις, αν χρειαστεί. 
Χρηματοδοτικά μέσα 
Εκτιμώνται σε 11 110 000 ECU, στις οποίες περιλαμβάνονται δαπάνες για προσωπικό 4 ατόμων. 
Υποπρόγραμμα 2: βασική βιοτεχνολογία 
Περιεχόμενο 
Προανταγωνιστική φάση έρευνας και έρευνα με εκπαίδευση σε τομείς βιοτεχνολογίας όπου τεχνικής και 
επιστημονικής φύσεως δυσχέρειες εμποδίζουν την εφαρμογή σύγχρονων μεθόδων γενετικής και βιοχημείας 
στη γεωργία και τη βιομηχανία. 
Αριθ. C 182/10 Επίσημη Εφημερίδα των Ευρωπαϊκών Κοινοτήτων 9. 7. 84 
— Ενζυματική μηχανική: 
— ανάπτυξη και αξιολόγηση βιοαντιδραστήρων (ιδίως πολυενζυμικών, πολυφασικών, ή εκείνων που 
απαιτούν συμπαράγοντες) για βιομηχανικές εφαρμογές, απορρύπανση και αποτοξίνωση ('), 
— μεταβολές ιδιοτήτων ενζύμων, σχεδιασμός πρωτεϊνών, σύνθεση τεχνητών ενζύμων και ανάπτυξη 
νέων μεθόδων (στις οποίες π.χ. περιλαμβάνονται η διήθηση, η φυγοκέντριση και η αντίστροφη 
ώσμωση) για μεγάλης κλίμακας και υψηλής επιλεκτικότητας διαχωρισμό πρωτεϊνών και άλλων 
ουσιών με βιομηχανική και γεωργική σημασία. 
— Γενετική μηχανική: 
— βελτίωση μικροοργανισμών εδάφους (ιδίως Rhizobium, βακτήρια της ριζόσφαιρας της gramina-
ceae, μυκόρριζα) και καλλιεργούμενων φυτών που είναι σημαντικά για την ευρωπαϊκή γεωρ­
γία ('), 
— εκμετάλλευση φυτικών προϊόντων (ιδίως λιγνοκυτταρίνης) ('), 
— εφαρμογή στην κτηνοτροφία (ιδίως παραγωγή εμβολίων και ορμονών (') και μεταφορά γονιδίων 
σε ζώα). 
— Φυσιολογία και γενετική ειδών που ενδιαφέρουν τη βιομηχανία και τη γεωργία: 
— μελέτη βασικών λειτουργιών μικροοργανισμών (ιδίως χημειοαυτότροφοι, μεθανότροφοι, μυκόρ­
ριζα) οι οποίες δεν έχουν κατανοηθεί αρκετά ενώ φαίνεται ότι υπόσχονται πολλά αν χρησιμοποι­
ηθούν μελλοντικά στη βιομηχανία, 
— ανάλυση παραγόντων που διέπουν την απόδοση και τη σταθερότητα μικροοργανισμών κατά τη 
βιομηχανική εκμετάλλευση ή σε συσχετισμό με συμβιωτικές σχέσεις με ανώτερα φυτά, 
— προσδιορισμός παραγόντων και μηχανισμών που διέπουν σημαντικές ιδιότητες καλλιεργούμενων 
φυτών (ιδίως Triticum, Vicia, Brassica). 
— Τεχνολογία κυττάρων και ιστών που καλλιεργούνται in vitro: 
— ανάλυση παραγόντων που διέπουν την απόδοση και τη σταθερότητα κατά τη διάρκεια συνεχούς 
καλλιέργειας ή σε μικτούς πληθυσμούς, 
— έλεγχος της διαφοροποίησης φυτικών κυττάρων και της αναγέννησης τους σε πλήρη φυτά ('), 
— μεθοδολογία καλλιεργειών ζωικών κυττάρων (ιδίως για την παραγωγή μονόκλωνων αντισωμά­
των), 
— ανάπτυξη αναλυτικών μεθόδων ποιοτικού και ποσοτικού προσδιορισμού βιολογικά σημαντικών 
μορίων, 
— μελέτη της βιολογίας του κυττάρου που εφαρμόζεται για την πρόληψη, την ανίχνευση και τη θερα­
πεία μερικών επιλεγμένων ασθενειών, που παρουσιάζουν ιδιαίτερο ενδιαφέρον από κοινωνική και 
οικονομική άποψη. 
— Μέθοδοι εξέτασης για την αξιολόγηση των τοξικολογικών επιδράσεων και της βιολογικής δραστικότη­
τας μορίων: 
οι δοκιμασίες (ουσιαστικά in vitro και ηπιότερες in vivo) που πρέπει να αναπτυχθούν θα συμβάλουν 
στην καλύτερη κατανόηση των σχέσεων δομής — λειτουργίας και στην τυποποίηση των διαδικασιών 
ελέγχου σε ολόκληρη την Κοινότητα. 
— Αξιολόγηση κινδύνων: 
ανάπτυξη νέων μεθόδων για την ανίχνευση μολύνσεων και την αξιολόγηση ενδεχομένων κινδύνων που 
συνδέονται με εφαρμογές της βιομοριακής μηχανικής στη βιομηχανία (ιδιαίτερα κατά την κατάντη επε­
ξεργασία) και στη γεωργία (')· 
Διεξαγωγή 
Με συμβάσεις κοινής χρηματοδότησης, συμβάσεις εκπαίδευσης, εκπαιδευτικές υποτροφίες μικρής διάρκειας, 
σειρές μαθημάτων, παροχή συμβουλών από εμπειρογνώμονες των κρατών μελών, οργάνωση συνεδριάσεων 
ομάδων εργασίας, συμμετοχή σε σεμινάρια και συμπόσια, δημοσιεύσεις. 
(') Συνέχιση, από την 1η Απριλίου 1986 έως τις 31 Δεκεμβρίου 1989, σχεδίου που διεξάγεται επί του παρό­
ντος στο πλαίσιο του προγράμματος βιομοριακής μηχανικής (Απρίλιος 1982 έως Μάρτιος 1986). 
Επίσημη Εφημερίδα των Ευρωπαϊκών Κοινοτήτων Αριθ. C 182/11 
Χρηματοδοτικά μέσα 
Οι αναγκαίες πιστώσεις για τη διεξαγωγή του υποπρογράμματος εκτιμώνται στο ποσό των 69 000 000 εκα­
τομμυρίων ECU, στο οποίο περιλαμβάνονται δαπάνες για προσωπικό 14 ατόμων ('). 
Ενέργειες του προγράμματος COST που ανήκουν στην κατηγορία II και έχουν σχέση με το πρόγραμμα 
Περιεχόμενο 
— πρωτογενής υδρόβια βιομάζα (θαλάσσια μακροφύκη), 
— φυτική καλλιέργεια in vitro. 
Διεξαγωγή 
Οργάνωση συνεδριάσεων, προσφυγή στις υπηρεσίες εμπειρογνωμόνων, δημοσιεύσεις, ανταλλαγή ερευνητών 
μεταξύ εργαστηρίων, συμβάσεις συντονισμού. 
Χρηματοδοτικά μέσα 
Τα κονδύλια που θεωρούνται αναγκαία για τη διεξαγωγή των δραστηριοτήτων αυτών ανέρχονται σε 
1 500 000 ECU. 
Συμμετοχή στις δραστηριότητες της ομάδας εργασίας «Τεχνολογία, ανάπτυξη και απασχόληση», που 
συγκροτήθηκε το 1982 στη διάσκεψη κορυφής των Βερσαλλιών (2) 
Περιεχόμενο 
— τομέας 1: τράπεζες δεδομένων, 
— τομέας 2: συλλογές βιολογικών υλικών. , 
Διεξαγωγή 
Με την οργάνωση συνεδριάσεων, προσφυγή στις υπηρεσίες εμπειρογνωμόνων, δημοσιεύσεις. 
Χρηματοδοτικά μέσα 
Τα κονδύλια που θεωρούνται απαραίτητα για τη διεξαγωγή των δραστηριοτήτων αυτών εκτιμώνται σε 
500 000 ECU. 
ΕΝΕΡΓΕΙΑ II 
ΣΥΝΤΟΝΙΣΜΟΣ 
Περιεχόμενο 
Θα διεξαχθεί ενέργεια συντονισμού με αντικειμενικούς σκοπούς τη βελτίωση του επιπέδου και των δυνατο­
τήτων στον τομέα των βιολογικών επιστημών, καθώς και την αύξηση της αποτελεσματικότητας, που έχει 
στρατηγική σημασία, με την οποία ο κλάδος αυτός εφαρμόζεται για την προώθηση των κοινωνικών και 
οικονομικών στόχων της Κοινότητας και των κρατών μελών της. 
(') Περιλαμβάνονται τα 5 άτομα του προσωπικού του εν εξελίξει προγράμματος βιομοριακής μηχανικής 
(Απρίλιος 1982 έως Μάρτιος 1986), που θα υπαχθούν στο υποπρόγραμμα την 1η Απριλίου 1986. 
(2) Τεχνολογία, ανάπτυξη, απασχόληση: έκθεση προς τους επτά αρχηγούς κρατών και κυβερνήσεων και 
προς τους εκπροσώπους των Ευρωπαϊκών Κοινοτήτων. Coll. Rapports Officiels, Ιανουάριος 1983. 
Αριθ. C 182/12 Επίσημη Εφημερίδα των Ευρωπαϊκών Κοινοτήτων 9. 7. 84 
Οι εργασίες που αναφέρονται κατωτέρω θα πρέπει να διεξαχθούν από κοινού από τις υπηρεσίες της Κοινό­
τητας και των κρατών μελών: 
— παρακολούθηση των στρατηγικής σημασίας επιπτώσεων των εξελίξεων σε ολόκληρο τον κόσμο, προς 
όφελος της ευρωπαϊκής βιομηχανίας που έχει σαν βάση τη βιοτεχνολογία, 
— συνεργασία υπηρεσιών της Επιτροπής, κρατών μελών και άλλων ενδιαφερόμενων μερών για τον προσ­
διορισμό τρόπων με τους οποίους είναι δυνατόν να βελτιωθούν περαιτέρω οι συνθήκες-πλαίσια για χει­
ρισμούς στον τομέα της βιοτεχνολογίας στην Κοινότητα, να προαχθεί η ανάπτυξη της για κάθε χρή­
σιμη εφαρμογή και να στηριχτούν προϋποθέσεις επιστημονικών εξελίξεων, 
— ανταπόκριση στις ανάγκες έρευνας και πληροφόρησης για τη στήριξη συγκεκριμένων ενεργειών άλλων 
υπηρεσιών της Επιτροπής, 
— προσδιορισμός ευκαιριών αφενός για την αύξηση, με το συντονισμό και τη συνεργασία, της αποτελε­
σματικότητας των προγραμμάτων των κρατών μελών που έχουν σχέση με τη βιοτεχνολογία και αφετέ­
ρου για την προώθηση πρωτοβουλιών συνεργασίας στον τομέα της βιοτεχνολογίας με τη βιομηχανία 
και τα πανεπιστήμια καθώς και μεταξύ βιομηχανίας και πανεπιστημίων, 
— εξέταση τρόπων με τους οποίους είναι δυνατόν να προαχθεί η ασφαλής και σε επαρκή βαθμό εκμετάλ­
λευση των συστημάτων ανανεώσιμων φυσικών πόρων στην Ευρώπη με την εφαρμογή της βιοτεχνολο­
γίας, 
— προώθηση του ίδιου στόχου (βλέπε προηγούμενη παράγραφο) σε περιοχές αναπτυσσομένων χωρών και 
ειδικών ιδρυμάτων, σε συνεργασία με τις χώρες και τα ιδρύματα αυτά, 
— παρακολούθηση και αξιολόγηση εξελίξεων που αφορούν την ασφάλεια και άλλες πλευρές των «κοινω­
νικών διαστάσεων», 
— διάδοση γνώσεων και καλύτερη ενημέρωση του κοινού σχετικά με τη φύση και τις δυνατότητες της 
βιοτεχνολογίας και των βιολογικών επιστημών ώστε να ανέλθει το επίπεδο της ποιότητας του δημό­
σιου διαλόγου, 
— ίδρυση ad hoc συστήματος συνεργασίας μεταξύ ομάδων και ατόμων που έχουν συμφέροντα και δυνα­
τότητες στον τομέα των βιολογικών επιστημών και της βιοτεχνολογίας. Έτσι θα δημιουργηθούν 
δίκτυα, κατά το δυνατόν ανεπίσημα Kat ευέλικτα, που θα είναι προσαρμοσμένα στα συγκεκριμένα υπό 
μελέτη προβλήματα. Δηλαδή τα δίκτυα αυτά θα πρέπει να καλύπτουν τρεις λειτουργίες συγχρόνως: να 
αποτελούν πηγή δεδομένων εισόδου για το πρόγραμμα, να ενθαρρύνουν τη συνεργασία με την ανταλ­
λαγή πληροφοριών μεταξύ των συμμετεχόντων και να ενισχύουν την ευρύτερη διάδοση πληροφοριών 
που προβλέπεται στην προηγούμενη εργασία. 
Διεξαγωγή 
Η διεξαγωγή της ενέργειας αυτής ουσιαστικά θα γίνει με εργασία ίδιου προσωπικού, με την ίδρυση και εκμε­
τάλλευση οργανωμένης βάσης πληροφοριών καθώς και με αποστολές. Επίσης, ανάλογα με την περίπτωση, 
θα ανατεθεί η σύνταξη εκθέσεων για μελέτες, θα οργανωθούν συναντήσεις εργασίας και συνεδριάσεις και θα 
στηριχτεί η σύνταξη εκθέσεων και η διάδοση πληροφοριών. 
Χρηματοδοτικά μέσα 
Το ύφος τους εκτιμάται σε 6 410 000 ECU. Στο ποσό αυτό περιλαμβάνεται δαπάνη για προσωπικό 8 ατόμων.